CELEX: 62020TA0370
Language: mt
Date: 2021-11-24 00:00:00
Title: Kawża T-370/20: Sentenza tal-Qorti Ġenerali tal-24 ta’ Novembru 2021 – KL vs BEI (“Servizz pubbliku – Persunal tal-BEI – Stat ta’ saħħa – Kapaċità li persuna taħdem – Assenza mhux iġġustifikata – Rikors għal annullament – Kunċett ta’ invalidità – Ġurisdizzjoni sħiħa – Tilwim ta’ natura pekunjarja – Ħlas retroattiv tal-pensjoni tal-invalidità – Rikors għad-danni”)

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/28
            
         
      Sentenza tal-Qorti Ġenerali tal-24 ta’ Novembru 2021 – KL vs BEI
      (Kawża T-370/20) (1)
      
      (“Servizz pubbliku - Persunal tal-BEI - Stat ta’ saħħa - Kapaċità li persuna taħdem - Assenza mhux iġġustifikata - Rikors għal annullament - Kunċett ta’ invalidità - Ġurisdizzjoni sħiħa - Tilwim ta’ natura pekunjarja - Ħlas retroattiv tal-pensjoni tal-invalidità - Rikors għad-danni”)
      (2022/C 37/38)
      Lingwa tal-kawża: il-Franċiż
      
         Partijiet
      
      
         Rikorrent: KL (rappreżentanti: L. Levi u A. Champetier, avukati)
      
         Konvenut: Il-Bank Ewropew tal-Investiment (rappreżentanti: G. Faedo u M. Loizou, aġenti, assistiti minn A. Duron, avukata)
      
         Suġġett
      
      Talba bbażata fuq l-Artikolu 270 TFUE u l-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża, fl-ewwel lok, għall-annullament tad-deċiżjonijiet tal-BEI tat-8 ta’ Frar u tat-8 ta’ Marzu 2019 li jiddikjaraw lir-rikorrent bħala kapaċi li jaħdem u assenti b’mod mhux iġġustifikat sa mit-18 ta’ Frar 2019 u, safejn hemm bżonn, tad-deċiżjoni tal-President tal-BEI tas-16 ta’ Marzu 2020 li kkonfermat dawn id-deċiżjonijiet, fit-tieni lok, għall-kundanna tal-BEI għall-ħlas retroattiv tal-pensjoni tal-invalidità tar-rikorrent sa mill-1 ta’ Frar 2019 u, fit-tielet lok, għall-kumpens għad-dannu li r-rikorrent sofra minħabba dawn id-deċiżjonijiet.
      
         Dispożittiv
      
      
                  1)
               
               
                  Id-deċiżjonijiet tal-Bank Ewropew tal-Investiment (BEI) tat-8 ta’ Frar u tat-8 ta’ Marzu 2019, li jiddikjaraw lil KL bħala kapaċi li jaħdem u assenti b’mod mhux iġġustifikat b’effett mit-18 ta’ Frar 2019, u d-deċiżjoni tal-President tal-BEI tas-16 ta’ Marzu 2020, li tikkonfermahom, huma annullati.
               
            
                  2)
               
               
                  Il-BEI huwa kkundannat iħallas pensjoni tal-invalidità lil KL b’effett mill-1 ta’ Frar 2019, kif ukoll l-interessi moratorji fuq din il-pensjoni sal-ħlas komplet, fejn l-interessi moratorji huma ffissati bir-rata ta’ interessi applikata mill-Bank Ċentrali Ewropew (BĊE) għat-tranżazzjonijiet prinċipali ta’ rifinanzjament tiegħu u fis-seħħ fl-ewwel ġurnata tax-xahar ta’ skadenza tal-ħlas, miżjuda b’żewġ punti, suġġetti għat-tnaqqis tal-ammonti li tħallsu lir-rikorrent bħala remunerazzjoni matul l-istess perijodu u li minnhom jidher li, minħabba l-ħlas tal-pensjoni tal-invalidità, dawn ma kinux dovuti lilu.
               
            
                  3)
               
               
                  Il-kumplament tar-rikors huwa miċħud.
               
            
                  4)
               
               
                  Il-BEI huwa kkundannat għall-ispejjeż.
               
            
         (1)  ĠU C 255, 3.8.2020.